

**uchádzači**

Váš list značky / zo dňa Naša značka Vybavuje Bratislava A. Morvayová 14.02.2023

Vec: **Žiadosť o vysvetlenie - odpoveď**

Predmet zákazky: Dodanie, implementácia a služby podpory prevádzky a údržby komplexného

nástroja pre Kybernetickú bezpečnosť

Druh zákazky: zákazka s nízkou hodnotou

Interné označenie: CP 31/2022

Dňa 07.02.2023 bola spoločnosti Dopravný podnik Bratislava, akciová spoločnosť (ďalej len „**Obstarávateľ**“) doručená Vaša žiadosť o vysvetlenie na predmet zákazky: „**Dodanie, implementácia a služby podpory prevádzky a údržby komplexného nástroja pre Kybernetickú bezpečnosť**“.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 1.1 uvádza:

„(cc) Služba znamená dodanie, implementácia a podpora prevádzky a údržby komplexného nástroja pre kybernetickú bezpečnosť v rozsahu podľa článku 3 bod 3.2 Zmluvy; „

Zároveň verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 3.1 uvádza:

„Poskytovateľ sa zaväzuje poskytnúť Službu riadne, včas a v rozsahu podľa objednávky. Zmluvné strany sa dohodli, že Poskytovateľ je povinný poskytnúť Službu do 30 dní odo dňa doručenia objednávky podľa článku 2 bod 2.2 Zmluvy.“

**Otázka č.1:**

Môže verejný obstarávateľ objasniť bod 3.1 keďže podpora prevádzky a údržby komplexného nástroja pre kybernetickú bezpečnosť má byť dodávaná po dobu 12 mesiacov a tým pádom nie je možné splniť požiadavku poskytnutia danej služby do 30 dní.

**Odpoveďč.1:**

Poskytnutie služby do 30 dní znamená maximálny čas na dodávku a implementáciu komplexného nástroja pre kybernetickú bezpečnosť do infraštruktúry obstarávateľskej organizácie odo dňa doručenia objednávky a zabezpečenie funkčnosti všetkých požiadaviek na nástroj vyžadovaných v špecifikácii nástroja. Následne zabezpečenie jeho plne funkčnej prevádzky a poskytnutia služby podpory prevádzky a údržby počas doby 12 mesiacov.

**Otázka č.2:**

Môže verejný obstarávateľ vysvetliť na základe akých dát vykalkuloval dodanie riešenie s danými funkčnými a technologickými vlastnosťami do 30 dní ? Uchádzač na základe dlhoročnej praxe má za to, že dodanie riešenie s danou komplikovanosťou a dokumentáciou nie je možné v takom krátkom čase realizovať s ohľadom na kvalitu a odbornosť.

**Odpoveď č.2:**

Obstarávateľská organizácia má za to, že opis Komplexného nástroja pre kybernetickú bezpečnosť je dostatočne všeobecný pre dodanie štandardizovaného nástroja bežne dostupného na trhu, bez potreby vývoja zákazníckeho kódu, vrátane dostatočného opisu infraštruktúry obstarávateľskej organizácie pre ktorú je určený.

Obstarávateľská organizácia má za to, že stanovený čas na dodanie a implementáciu nástroja je dostatočný. Dokumentáciu obstarávateľská organizácia vyžaduje až po prebraní nástroja v čase bežnom ako bola stanovená na implementáciu nástroja, to znamená maximálne 30 dní po prebratí nástroja.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 1.1 uvádza:

„(hh) SW produkt 3. strany znamená krabicový SW (FPP – Full Packaged Product), prípadne SW riešenie, ktoré nie je osobitne vytvorené pre Objednávateľa, ale tvorí súčasť IS Objednávateľa „

**Otázka č.3:**

Akceptuje verejný obstarávateľ nasledovnú zmenu bodu, keďže podľa Opisu predmetu zákazky môže prísť k dodaniu produktu, ktorý sa spravuje samostatnými licenčnými podmienkami:

„(hh) SW produkt 3. strany znamená krabicový SW (FPP – Full Packaged Product), prípadne SW riešenie, ktoré nie je osobitne vytvorené pre Objednávateľa, ale tvorí súčasť IS Objednávateľa, a ktorý sa spravuje osobitnými licenčnými podmienkami výrobcu.„

**Odpoveďč.3:**

V bode 3.10 je požadovaná súčinnosť pri

„zabezpečí poskytovanie štandardnej podpory SW produktov 3. strán, tzn. podpora v rámci podmienok údržby Softvérového produktu 3. strany (na základe licencie výrobcu softvéru – tzv. softvérový maintenance“

Obstarávateľská organizácia má za to, že v bode 1.1 nie je potrebné doplniť definíciu osobitných licenčných podmienok a trvá na úvodnej formulácii.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* požaduje od Poskytovateľa v bode 3.4:

„Poskytovateľ sa zaväzuje udržiavať IS Objednávateľa v súlade s podmienkami stanovenými Zmluvou a dodanou dokumentáciou a v prípade schválených zmien IS Objednávateľa udržiavať aktuálnosť tejto dokumentácie v zmysle tohto článku bodu 3.6. Zmluvy, v prípade neexistencie dokumentácie, vytvoriť a udržiavať aktuálnosť dokumentácie ku všetkým vykonaním činnostiam pri poskytovaní Služieb.“

**Otázka č.4:**

Verejný obstarávateľ v rámci Opisu predmetu zákazky od uchádzača nepožaduje aktualizovanie dokumentácie. Môže verejný obstarávateľ daný nesúlad objasniť ?

**Odpoveďč.4:**

Obstarávateľská organizácia ma za to, že vytvorenie prevádzkovej dokumentácie pri dodávke IT služieb je vždy nevyhnutnou súčasťou dodania služby. Zároveň ma za to, že je povinnosťou poskytovateľa počas poskytovania služby udržiavať aktuálnosť tejto dokumentácie ak vzniknú zmeny prostredníctvom činností dodávateľa, alebo jeho dodávaných služieb.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* požaduje od Poskytovateľa v bode 3.8 písm (a) a v bode 3.10 písm (h) nasledovné:

„udržiavať aktuálnosť používateľskej, prevádzkovej, servisnej a administrátorskej dokumentácie, prípadne jej doplnky vzniknuté počas účinnosti Zmluvy, a to v súlade s aktuálnym stavom IS Objednávateľa, v prípade neexistencie dokumentácie, vytvárať a udržiavať v aktuálnom stave dokumentáciu ku všetkým vykonávaným činnostiam pri poskytovaní Služby;“

„zabezpečí dodržiavanie postupov v zmysle prevádzkovej príručky a Backup & Recovery plánu odsúhlasenej Zmluvnými stranami.“

**Otázka č.5:**

Verejný obstarávateľ v rámci Opisu predmetu zákazky od uchádzača požaduje len vytvorenie a odovzdanie prevádzkovej dokumentácie systému, administrátorskej dokumentácie. Môže verejný obstarávateľ daný nesúlad objasniť ?

**Odpoveďč.5:**

Obstarávateľská organizácia ma za to, že vytvorenie prevádzkovej dokumentácie pri dodávke IT služieb je vždy nevyhnutnou súčasťou dodania služby. Súčasťou prevádzkovej a administrátorskej dokumentácie IT služieb je bežne aj prevádzková príručka a Backup & Recovery plán pre dodávanú službu. Samotné Backup & Recovery nie je súčasťou dodania služby, poskytovateľ poskytne obstarávateľovi v dokumentácii odporúčanie pre Backup & Recovery dodávanej služby alebo Backup & Recovery dokumentáciu od výrobcu dodávaného riešenia, ak ňou výrobca disponuje. Zároveň ma za to, že je povinnosťou poskytovateľa počas poskytovania služby udržiavať aktuálnosť tejto dokumentácie, ak vzniknú zmeny prostredníctvom činností poskytovateľa alebo jeho dodávaných služieb.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* požaduje od Poskytovateľa v bode 3.8 písm (d)

„na základe žiadosti Objednávateľa zabezpečiť prítomnosť kvalifikovaných špecialistov, ktorá je nevyhnutná pre poskytovanie Služieb v dohodnutom mieste plnenia;“

**Otázka č.6:**

Môže verejný obstarávateľ daný bod bližšie špecifikovať, za akých podmienok má Poskytovateľ daný bod poskytovať a ako rýchlo má prítomnosť kvalifikovaných špecialistov zabezpečiť ?

**Odpoveďč.6:**

Obstarávateľská organizácia vo výzve požaduje, aby uchádzač predložil údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (špecialistov). Predložením zoznamu osôb určených na plnenie zmluvy – špecialistov uchádzač preukáže, že pre účely riadneho plnenia predmetu zákazky disponuje nasledovnými špecialistami so stanovenou kvalifikáciou a praxou. Uchádzač preukáže, že disponuje minimálne dvomi špecialistami v nasledovnej štruktúre: Špecialista č. 1 a č. 2 – certifikovaný špecialistami na ponúkané riešenie komplexného nástroja Kyberbezpečnosti.

Poskytovateľ má zabezpečiť špecialistov tak, aby bol predmet obstarávania odovzdaný obstarávateľskej organizácii do 30 dní od objednávky. Zároveň pri plnení služieb poskytovania podpory a údržby bola splnená reakčná doba Poskytovateľa na Problém na základe príslušnej úrovne Problému. Poskytovateľ poskytuje Služby podpory prevádzky a údržby podľa stanovených reakčnej doby. Čas sa vždy meria od momentu, kedy je Problém zaznamenaný do Helpdesku.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 3.8 písm (f) uvádza nasledovné:

„telefonicky, resp. písomne (e-mailom) v stanovenej lehote reagovať na každú požiadavku Objednávateľa zadanú dohodnutým spôsobom nahlasovania prostredníctvom HelpDesku, týkajúcu sa predmetu Zmluvy;“

**Otázka č.7:**

Môže verejný obstarávateľ bližšie špecifikovať „v stanovenej lehote“, príkladmo 48 hodín, 3 dni a podobne ?

**Odpoveďč.7:**

Čas reakcie na požiadavku objednávateľskej organizácie je totožný s maximálnym reakčným časom podľa dokumentu *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 4.1.2 úroveň spracovania požiadaviek. Obstarávateľská organizácia má za to, že poskytovateľ štandardne telefonicky, resp. písomne (e-mailom) /resp. automatizovaný email z helpdesku/ potvrdí bezodkladne prijatie požiadavky v prevádzkových hodinách 08:00 – 17:00 hod, počas pracovných dní.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 3.10 písm (h) uvádza nasledovné:

„zabezpečí dodržiavanie postupov v zmysle prevádzkovej príručky a Backup & Recovery plánu odsúhlasenej Zmluvnými stranami.“

**Otázka č.8:**

Môže verejný obstarávateľ vysvetliť či dané požiadavky na vzťahujú najmä na on-premise riešenie alebo aj to nevyhnutné aj pre cloudové riešenie s odôvodnením ?

**Odpoveďč.8:**

Daná požiadavka sa vzťahuje prioritne na on-premise riešenie. V prípade cloudového riešenia poskytne poskytovateľ dokumentáciu v zmysle prevádzkovej príručky a Backup & Recovery plánu, ak ňou výrobca dodávaného nástroja disponuje a je prístupná.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 3.12 písm (d) uvádza nasledovné:

„totálneho softvérového poškodenia IS zavinené úmyselne Objednávateľom alebo tretími stranami, vrátane neznámych agresívnych vírusov alebo hackerských útokov;“

**Otázka č.9:**

Môže verejný obstarávateľ bližšie špecifikovať ako úmyselné poškodenie IS je schopný identifikovať a preukázať ?

**Odpoveďč.9:**

Objednávateľská organizácia vykonáva logovanie prístupov tretích strán a zaznamenávanie vykonávaných zmien v jednotlivých IS. Zároveň sa vyžaduje personalizácia dodávateľské účtov na prístup do IS objednávateľskej organizácie.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 4.3 uvádza nasledovné:

Cena za každé poskytnutie Služby podpory aplikačného programového vybavenia a systémového softvéru bude vopred stanovená v cenovej kalkulácii schválenej Oprávnenou osobou Objednávateľa. Podkladom pre výpočet ceny v cenovej kalkulácii bude záväzná jednotková sadzba pracovníkov Poskytovateľa, ktorá je uvedená v Prílohe 3 Zmluvy. Cena schválená v cenovej kalkulácii predstavuje odplatu za splnenie všetkých zmluvných záväzkov Poskytovateľa vyplývajúcich z príslušnej objednávky Služieb podpory aplikačného programového vybavenia a systémového softvéru a pokrýva tiež všetky a akékoľvek interné a externé náklady alebo výdavky Poskytovateľa na splnenie objednávky, t. j. na riadne a včasné poskytnutie Služieb, udelenie licencie v zmysle článku 6 Zmluvy, ako aj primeraného zisku. Pre zamedzenie pochybností Poskytovateľ nie je oprávnený vyúčtovať prípadné zvýšené náklady nad rámec ceny dohodnutej v cenovej kalkulácii. Objednávateľ nie je počas trvania Zmluvy povinný vyčerpať celý predpokladaný objem človekohodín jednotlivých špecialistov.

**Otázka č.10:**

Môže verejný obstarávateľ objasniť ako Služby podpory aplikačného programového vybavenia a systémového softvéru súvisia s predmetným verejným obstarávaním ?

**Odpoveďč.10:**

Služby podpory aplikačného programového vybavenia a systémového softvéru sú ekvivalentné so Službami podpory prevádzky a údržby komplexného nástroja pre Kybernetickú bezpečnosť. Pre prehľadnosť môže byť zjednotené názvoslovie služieb v texte a Služby podpory aplikačného programového vybavenia a systémového softvéru nahradené pojmom Služby podpory prevádzky a údržby komplexného nástroja pre Kybernetickú bezpečnosť.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 4.4 uvádza nasledovné:

„Cena za poskytnutie Služby podpory prevádzky a údržby komplexného nástroja pre Kybernetickú bezpečnosť v príslušnom kalendárnom mesiaci bude stanovená na základe reálnych výkonov Poskytovateľa v danom kalendárnom mesiaci. Podkladom pre výpočet ceny za poskytnuté Služby je jednotková sadzba pracovníkov Poskytovateľa.“

**Otázka č.11:**

Verejný obstarávateľ zároveň v prílohe č. 2 CENY SLUŽIEB v tabuľke „B. Cena za služby podpory prevádzky a údržby dodaného komplexného nástroja pre Kybernetickú bezpečnosť“ uvádza presne 12 človekodní, môže verejný obstarávateľ vysvetliť princíp ktorým sa bude Poskytovateľ riadiť ?

**Odpoveďč.11:**

Obstarávateľská organizácia požaduje v rámci Služby podpory prevádzky a údržby dodaného komplexného nástroja pre Kybernetickú bezpečnosť mať k dispozícií 12 človekodní podpory špecialistov na vykonávanie úprav, zmien, údržby a pod. pre dodávaný nástroj poskytovateľa počas účinnosti zmluvy. O služby špecialistu požiada objednávateľská organizácia poskytovateľa, ktorý navrhne riešenie požadovanej zmeny a nechá si poskytovateľom schváliť rozsah prác a časovú náročnosť. Po prebratí vykonanej zmeny objednávateľskou organizáciou je poskytovateľ oprávnený vystaviť faktúru za daný kalendárny mesiac na základe reálnych schválených výkonov. Objednávateľská organizácia nie je povinná počas účinnosti zmluvy celý objem 12 človekodní podpory poskytovateľa vyčerpať.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 4.10 uvádza nasledovné:

„Cena je splatná do 60 (šesťdesiat) dní odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.“

**Otázka č.12:**

Môže verejný obstarávateľ v rámci zmluvy presnejšie definovať spôsob doručenia faktúry ?

**Odpoveďč.12:**

Obstarávateľská organizácia vyžaduje zaslanie faktúry poštou na adresu sídla uvedeného v zmluve. Podmienku je možné zadefinovať do zmluvnej dokumentácie.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 2.3 uvádza nasledovné:

„Obchodovateľný finančný objem počas účinnosti Zmluvy je v celkovej výške [doplniť] EUR (slovom: [doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.“

Verejný obstarávateľ taktiež v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v 4.5 (a) a (b) uvádza nasledovné:

„požiadavka na zmenu vo forme objednávky, ktorou Objednávateľ požiada o poskytnutie Služby podpory prevádzky a údržby komplexného nástroja pre Kybernetickú bezpečnosť;“

„cenová kalkulácia na realizáciu zmeny, resp. cenová kalkulácia na analýzu zmeny schválená Oprávnenou osobou Objednávateľa za Služby podpory prevádzky a údržby komplexného nástroja pre Kybernetickú bezpečnosť; a“

**Otázka č.13:**

Uchádzač má za to že cenu, ktorú za riešenie má uviesť je konečná a má zohľadňovať všetky náklady spojené s dodaním riešenie a jeho podporou podľa opisu predmetu zákazky. Môže verejný obstarávateľ vysvetliť prečo v rámci zmluvy definuje obchodovateľný finančný objem a prečo požiadavky na zmeny majú byť realizované objednávkami keď „Služby podpory prevádzky a údržby komplexného nástroja pre Kybernetickú bezpečnosť“ sú v tabuľke prílohy 2 pevne dané ?

**Odpoveďč.13:**

Poskytovateľ uvedie cenu v položke Kritérium I ktorá je konečná a zohľadňuje všetky náklady spojené s dodaním riešenia a zabezpečením jeho bezporuchovej funkčnosti počas celého obdobia účinnosti zmluvy.

V položke Kritérium II poskytovateľ uvedie cenu za „Služby podpory prevádzky a údržby komplexného nástroja pre Kybernetickú bezpečnosť“ v odhadovanom objeme 12 človekodní. V rámci Služby podpory prevádzky a údržby požiadavky obstarávateľská organizácia je oprávnená na zmeny vo forme objednávky, ktorou Objednávateľská organizácia požiada o poskytnutie Služby podpory prevádzky a údržby komplexného nástroja pre Kybernetickú bezpečnosť. Cenová kalkulácia na realizáciu zmeny, resp. cenová kalkulácia na analýzu zmeny schválená Oprávnenou osobou objednávateľskej organizácie bude poskytovateľom vykonaná a po prebratí Objednávateľskou organizáciou vystaví poskytovateľ faktúru za reálne odpracovaný a schválený výkon za daný kalendárny mesiac v ktorom bola služba poskytnutá a prebraná. Maximálny objem počas účinnosti zmluvy je 12 človekodní. Objednávateľská organizácia nemá povinnosť celý tento objem vyčerpať.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 5.3 uvádza nasledovné:

Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.

**Otázka č.14:**

Môže verejný obstarávateľ odôvodniť prečo požaduje nahradenie škody v neobmedzenej výške ? Uchádzač má za to, že bežnou praxou pri dodávaní riešenia rovnakého alebo obdobného druhu je ručenie maximálne do výšky plnenia zmluvy.

**Odpoveďč.14:**

Obstarávateľská organizácia trvá na nahradení vzniknutej škody. Poskytovateľom odporúčame uzavrieť si poistenie pre tieto prípady.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 6.2 uvádza nasledovné:

„Poskytovateľ je na základe požiadavky oprávnenej osoby Objednávateľa povinný dodať Objednávateľovi technickú dokumentáciu k Autorskému dielu podľa tohto článku bodu Chyba! Nenašiel sa žiaden zdroj odkazov.. Zmluvy obsahujúcu umiestnenie najaktuálnejšej verzie komentovaných zdrojových kódov v repozitároch IS SAP. V prípade, že je súčasťou dodávky Komponent, ktorého zdrojové kódy nie sú umiestnené v repozitároch IS SAP Poskytovateľ dodá najaktuálnejšiu verziu zdrojových kódov a dátového modelu Autorského diela, vrátane metamodelu nákresu v BDA v editovateľnej forme, na ktoré sa vzťahuje licencia podľa predchádzajúcej vety, s tým, že Objednávateľ bude oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy). V prípade, že Autorské dielo je vytvorené na prevádzkovanej infraštruktúre Objednávateľa súčasťou akceptačného protokolu je technická dokumentácia v ktorej je špecifikovaná verzia, nutné prístupové oprávnenia, technickí používatelia a ich platné heslá a miesto uloženia zdrojových na prevádzkovanej infraštruktúre Objednávateľa. “

**Otázka č.15:**

Môže verejný obstarávateľ objasniť na základe akého plnenia predmetu môže vzniknúť autorské dielo ? Na základe daného opisu predmetu zákazky môže dôjsť k dodaniu produktu, ktorý sa spravuje samostatnými licenčnými podmienkami. Vzhľadom na túto skutočnosť ide o dodanie produktu 3. strany a nebude odovzdanie zdrojového kódu možné.

**Odpoveďč.15:**

Obstarávateľská organizácia požaduje dodanie a implementáciu komplexného nástroja pre Kybernetickú bezpečnosť s požadovanými funkciami. Ak v prípade implementácie nástroja, alebo jeho zmien vznikne autorské dielo, riadi sa zmluvný vzťah uvedenými bodmi. V prípade dodanie a zmien štandardného nástroja pri ktorého implementácii a zmenách nepríde k vzniku autorského diela, riadi sa štandardnými licenčnými podmienkami výrobcu nástroja, vrátane nakladania so zdrojovými kódmi.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 8.5 uvádza nasledovné:

„Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

**Otázka č.16:**

Môže verejný obstarávateľ odôvodniť prečo požaduje nahradenie škody v neobmedzenej výške ? Uchádzač má za to, že bežnou praxou pri dodávaní riešenia rovnakého alebo obdobného druhu je ručenie maximálne do výšky plnenia zmluvy.

**Odpoveď č.16:**

Obstarávateľská organizácia trvá na nahradení vzniknutej škody. Poskytovateľom odporúčame uzavrieť si poistenie pre tieto prípady.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 11.10 uvádza nasledovné:

Zmluvné strany sa zároveň výslovne dohodli, že Poskytovateľ je povinný v lehotách určených Objednávateľom poskytnúť Objednávateľovi súčinnosť, ktorú bude od neho Objednávateľ opodstatnene požadovať za účelom plynulej zmeny, resp. nahradenia poskytovateľa Služieb pre IS SAP a DC, a zabezpečenia kontinuálnej prevádzky a to po dobu posledných troch (3) mesiacov pred ukončením Zmluvy.

**Otázka č.17:**

Môže verejný obstarávateľ objasniť ako Služby pre IS SAP a DC súvisia s predmetným verejným obstarávaním ?

**Odpoveď č.17:**

Služby pre IS SAP a DC sú ekvivalentné s „Dodaním a implementáciou komplexného nástroja pre Kybernetickú bezpečnosť s požadovanými funkciami a Službami podpory prevádzky a údržby komplexného nástroja pre Kybernetickú bezpečnosť“. Pre prehľadnosť môže byť zjednotené názvoslovie služieb v texte a Služby pre IS SAP a DC nahradené pojmom „Dodania a implementácie komplexného nástroja pre Kybernetickú bezpečnosť s požadovanými funkciami a Službami podpory prevádzky a údržby komplexného nástroja pre Kybernetickú bezpečnosť.“

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 12.2 uvádza nasledovné:

Objednávateľ je povinný dodať Poskytovateľovi aktuálnu dokumentáciu k IS Objednávateľa do 10 (desiatich) Pracovných dní odo dňa účinnosti Zmluvy.

**Otázka č.18:**

Môže verejný obstarávateľ objasniť aktuálnu dokumentáciu k IS Objednávateľa Poskytovateľovi doručí keďže danú dokumentáciu ma Poskytovateľ vytvoriť v rozsahu dokumentácie systému a administrátorskej dokumentácie, podľa opisu predmetu zákazky.

**Odpoveďč.18:**

Obstarávateľská organizácia doručí poskytovateľovi dokumentáciu k prevádzkovaným IS, prístupové práva, vzdialené prístupy atď. nevyhnutné pre implementáciu komplexného nástroja pre Kybernetickú bezpečnosť do IT prostredia obstarávateľskej organizácie, na základe výzvy poskytovateľa o súčinnosť pri implementácii nástroja do prostredia obstarávateľskej organizácie.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v bode 12.4 uvádza nasledovné:

Zmluvné strany sa výslovne dohodli, že do času, kým nebude mať Objednávateľ za preukázané, resp. nebude zo skutkových okolností nepochybné, že Poskytovateľ je, resp. by už mal byť oboznámený s IS Objednávateľa v rozsahu nevyhnutnom na poskytovanie Služieb v zmysle Zmluvy, najdlhšie však po dobu 3 (troch) mesiacov odo dňa poskytnutia dokumentácie v zmysle tohto článku bodu 0. Zmluvy, nevzniká Objednávateľovi právo odstúpiť od Zmluvy v prípade, ak sa Poskytovateľ omešká s reakčnou dobou na Problém.

**Otázka č.19:**

Môže verejný obstarávateľ objasniť s akým IS Objednávateľa sa Poskytovateľ má oboznámiť, keďže podľa zmluvy má Poskytovateľ daný IS Objednávateľa dodať.

**Odpoveď č.19:**

Obstarávateľská organizácia v tomto prípade oboznámenia pod IS myslí informačné systémy a IT prostredie obstarávateľskej organizácie nad ktorými sa má komplexného nástroja pre Kybernetickú bezpečnosť implementovať. Obstarávateľská organizácia doručí poskytovateľovi dokumentáciu k prevádzkovaným IS, prístupové práva, vzdialené prístupy atď. nevyhnutné pre implementáciu komplexného nástroja pre Kybernetickú bezpečnosť do IT prostredia obstarávateľskej organizácie.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v opise predmetu zákazky uvádza:

„zaškolenie obsluhy a správy systému pre minimálne 2 zamestnancov verejného obstarávateľa,“

**Otázka č.20:**

Môže verejný obstarávateľ bližšie definovať rozsah a náročnosť školenia (počet dní školenia, obsah školenia, cieľ školenia).

**Odpoveď č.20:**

Obstarávateľská organizácia požaduje zaškolenie obsluhy s cieľom bezporuchovej prevádzky komplexného nástroja pre Kybernetickú bezpečnosť počas účinnosti zmluvy. Obsahom školenia je správa zraniteľností a schopnosť využiť dodaný nástroj v jeho plnom rozsahu. V rámci školenia sa získa prehľad o všetkých funkcionalitách produktu, odporúčanými bezpečnostnými postupmi a technikami pro skenovanie zariadení v sieťovom prostredí objednávateľskej organizácie.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v opise predmetu zákazky uvádza:

V prípade potreby, na základe žiadosti Objednávateľa, Poskytovateľ zabezpečí mimoriadnu pohotovosť a mimoriadne výkony nespadajúce do bežnej pracovnej doby. Objednávateľ je povinný takéto mimoriadne akcie nahlásiť Poskytovateľovi v predstihu minimálne desať (10) pracovných dní vopred.

**Otázka č.21:**

Daná požiadavka nie je samostatne určená v rámci tabuľky ceny služieb. Môže verejný obstarávateľ bližšie špecifikovať či v takomto prípade prislúcha Poskytovateľovi za mimoriadnu pohotovosť odmena, respektíve akým spôsobom má danú požiadavku v svojej cenovej ponuke zohľadniť.

**Odpoveď č.21:**

Mimoriadna pohotovosť musí byť zohľadnená v predkladanej cenovej ponuke v rámci Dodania a implementácie komplexného nástroja pre Kybernetickú bezpečnosť s požadovanými funkciami.

Verejný obstarávateľ v dokumente *„FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“* v opise predmetu zákazky uvádza:

|  |  |
| --- | --- |
| **Typ požiadavky** | **Reakčná doba v prevádzkových hodinách** |
| Kategória A - Kritický problém  Kritické poruchy alebo vady spôsobujúce nefunkčnosť komplexného nástroja | do 8 hod. |
| Kategória B - Nekritický problém | do 24 hod. |
| Kategória C – Modifikácia komplexného nástoja, iné požiadavky | do 48 hod. |

**Otázka č.22:**

Môže verejný obstarávateľ v rámci tabuľky bližšie špecifikovať a opísať Kategórie A – C pre bezproblémové klasifikovania požiadavky na strane Helpdesku Poskytovateľa.

**Odpoveď č.22:**

Definícia problémov sa nachádza v dokumente dokumente „FINAL\_Kyber bezpecnost\_CP 31\_22\_Ramcova zmluva o poskytnuti sluzby\_(002)“ bode 1.1 v časti DEFINÍCIE A INTERPRETÁCIA ZMLUVNÝCH USTANOVENÍ.

Kľúčové podmienky:

Kategória A - výpadok fungovania nástroja, modulu alebo funkčnosti, ktorý znemožňuje jeho použitie ako celku alebo jeho podstatnej časti

Kategória B - znamenákaždý problém, ktorý nie je Kritický problém, pričom saprejavuje tým, že znemožňuje a/alebo obmedzuje používanie nástroja, modulu alebo funkčnosti

Kategória C – požiadavky na zmeny, konfiguráciu nástroja

S pozdravom

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Vladimír Pokojný

vedúci oddelenia verejného obstarávania